MS Kontio ry Covid-19 varautumissuunnitelma 3.5.2021

**Varautumisryhmä**

Varautumisryhmänä toimii MS Kontion johtokunta. Varautumisryhmä seuraa voimassa olevia rajoituksia ja määräyksiä ja vastaa varautumissuunnitelmasta sekä antaa seuran toimintaohjeet kulloinkin voimassa olevan varautumissuunnitelman mukaisesti.

**Järjestäytyminen ja kokoontuminen**

Seuran toiminnan kannalta välttämättömistä kokoontumisista varautumisryhmä arvioi aina tapauskohtaisesti järjestäytymismahdollisuuden ja antaa ohjeistuksen.

Välttämättömiksi kokoontumisiksi lasketaan:

* Johtokunnan kokoukset
* Sääntömääräiset kokoukset
* Ylimääräiset kokoukset
* Metsästystapahtumat

Kokoontumiset pyritään olosuhteiden salliessa järjestämään ulkotiloissa. Sisätiloissa järjestettävissä kokoontumisissa tulee huolehtia riittävistä turvaväleistä sekä hygieniasta ja vältettävä yli 10 henkilön kokoontumisia.

**Varautuminen**

MS Kontion kokoontumisissa noudatetaan seuraavia varautumisohjeita:

* Turvaväli >2m
* Suositellaan vahvasti henkilösuojainkäyttöön joko:
  + Kirurginen kasvomaski, tai
  + Hengityssuojain, tai
  + Kasvovisiiri
* Sisätiloissa enintään 10 henkilöä kerralla
* Kokoontumisissa huolehdittava käsihygieniasta joko:
  + Varmistamalla käsienpesumahdollisuus tai
  + Varmistamalla käsiendesinfiointimahdollisuus
* Pintojen, kuten; kahvat, pöydät, vetimet, sekoittajat ym. desinfiointi tehtävä ennen kokoontumista ja kokoontumisen jälkeen
* Sairaana tai oireisena ei pidä osallistua kokoontumiseen
* Suositellaan koronavilkku-sovelluksen käyttöä